สวัสดีค่ะ คือปกติประจำเดือนจะมาแต่ละเดือน เดือนละ4วัน แต่เดือนกันยา ประจำเดือนมา2 ครั้งต่อเดือน ครั้งละ5วัน พอเดือนตุลาคม ประจำเดือนมารอบแรกวันที่ 5 แล้วสิ้นสุดวันที่ 15 ตุลาคม สีเลือดไม่เข้ม หรืออ่อนไป เป็นสีปกติไม่มีลิ่มเลือด ส่วนรอบที่2 มาวันที่24 แล้วสิ้นสุดวันที่ 29 ตุลาคม แต่รอบนี้ประจำเดือนมาเป็นลิ่มเลือด สีดำแดง แล้วมาเยอะกว่าปกติ ไม่มีอาการปวด ไม่มีอาการเวียนหัว หรือหน้ามืดแต่อย่างใด ประจำเดือนออกมาเป็นลิ่มเลือดตั้งแต่วันแรก จนวันสุดท้าย เป็นลิ่มๆ อยากทราบ มันอาการปกติ หรือผิดปกติอย่างไร หรือเปล่าค่ะ
สวัสดีค่ะ เลือดประจำเดือนปกตินั้น ควรจะต้องมาทุกเดือน โดยระยะห่างคือ 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่มีเลือดออกมาเยอะเป็นลิ่มเลือด อาจเกิดได้ในช่วงรอบเดือน 1-2 วันแรก หากเลือดหยุดสนิทภายใน 7 วัน ไม่มีออกผิดปกติ ก็น่าจะเป็นรอบเดือนที่ปกติแต่หากรอบเดือนมาติดต่อกันเกิน 7 วัน หรือมาห่างกันน้อยกว่า 22 วัน จัดเป็นภาวะที่ประจำเดือนมาผิดปกติ และอาจมีสาเหตุอื่นๆที่ไม่ใช่เลือดประจำเดือนเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีภาวะแทรกซ้อนจากการตั้งครรภ์ ควรไปพบแพทย์เพื่อตรวจหาสาเหตุเพิ่มเติมต่อไป เบื้องต้นถ้าเลือดออกมากควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง